зачела не имы ни конⸯца ѡжидаѥи ѥмоуже вь вышⸯнихⸯ анг҃льскаа и арⸯханг҃льска беспльтⸯна воиньства ѡкрⷭ҇ть прѣⷣстоѥще непрѣстанⸯнымі гласы и немльчⸯнымі славословлѥнии страшⸯное пѣниѥ сврьшають ѿ нѥгоже ѥдиночедыи сн҃ь г҃ь нашъ іс҃ь хⷭ҇ь прѣжⷣе вѣкьь без начела и безⸯ мт҃ре рожⷣь се и паки вь послѣдⸯнꙗ лѣта сврьшаѥ неизреⷱ҇нⸯномь промышⸯлѥниѥмь млⷭ҇тивⸯноѥ и чл҃вколюбивоѥ сⸯмотрениѥ на земли исⸯ прѣчтⷭ҇ыѥ дв҃ы рожⷣ се ꙗви се показоуѥ наль безначелⸯнаго б҃а ѡц҃а творⸯца нб҃оу и земли, и всакои виⷣмѣи и невиⷣмѣи твари, нь ѡ вⸯсепрѣчтⷭ҇ы и непристоупⸯныи свѣте ѡч҃е бл҃госрьдыи ѡзари моѥ срⷣце и просвѣти мои оумь ѡмраченыи мⸯногыми моими прѣгрѣшенⸯми ꙗко прозрѣти ми и послѣдовати сладⸯкимь оучениꙗмь ихⸯ же истинⸯны сн҃ь твои и б҃ь нашь іс҃ь хⷭ҇ь вь ст҃ѣмь ѥуⷢ҇лии изгл҃а любещимⸯ те азь реⷱ҇ ѿ б҃а ѡц҃а изидохь и придохⸯ вь мирь сего раⷣ да просвⸯтитⸯ се свѣть вашь прѣⷣ чл҃вкыи да ѹзреть добраꙗ ваша дѣла и прославеть ѡц҃а вашего иже ѥⷭ҇ на нб҃сѣхь и пакы любеи ме вьзлюблѥнь боудеть ѡц҃емь моимь и к нѥмоу идевѣ и ѡбитѣль оу нѥго створивѣ ꙗкоже реⷱ҇ идѣже ѥсмⸯ азь тоу и слоуга мои боудеть Сии ꙗже ѡбещавь и оувѣрии рекь